JohanHeinsen/ENO huggingface dataset:
Viborger Samler, 1834-10-14
Portugal. Vel var den i engelske Blade yttrede Tvivl om Dom Pedros Død den 22de Septbr. grundet; men nu melde directe Efterretninger fra Lissabon, at han den 24de om Eftermiddagen Kl. 2 1/2 ved Døden er afgaaet. En tilsyneladende Bedring i hans befindende havde fundet Sted den foregaaende Dag og givet de Tilstedeværende en Straale af Haab; men han selv kjendte sin Tilstand. Faa Timer for sin Død lod han sin Datter komme til sig og lod sig af hende give det høitidelige Løvte, at hun efter hans Død vilde fatte den Beslutning, at sætte alle Personeuden Forskiel i Frihed, der vare fængslede formedelst politiske eller borgerlige Forseelser. Den ædle Fyrste endte sit paa Modgang og Afvexling saa rige Liv med den største Rolighed og følende sig lykkelig ved den Vending, Sagerne havde taget i Fædrelande, til Fordeel for hans Datter. Endnu befalede han, at hans jordiske Levninger ikke skulde begraves som et kronet Hoveds, men som en portugisisk Overgenerals, helst i Oporto, hvorhen i det Mindste hans Hjerte skulde bringes. Den 27de vilde man bringe hans Liig til Lissabon. Klokken var 8 om Morgenen, da han lod Dronningen komme til sig. Strax derpaa tog han Afskeed fra sine Ministre, og Hoffolkene, især fra Hr. Mendizabal, som han flere Gange omfavnede. Dybest sørger hans fortræffelige Gemalinde, der med mønsterværdig Standhaftighed pleiede ham til det sidste Øieblik. Ved Sectionen fandtes det, at hans Sygdom virkeligen var Brystvattersot. Af det nye Ministerium betegnes som moderat kun Hertugen af Palmella og Grev Villareal, hvilken sidste ansees for ubetydelig, hvorimod de Øvrige: Biskoppen af Combra, Hr. Barreto Ferras, Hr. Silva Carvalho og tildeels Hertugen, af Terccira ansees for ultraliberale. Hertugen af Palmella har givet de bestemteste Forsikkringer om den nye Administrations System, og erklæret, at dets Formaal vilde vorde Opretholdelsen og Udbredelsen af de constitutionelle Jnstitutioner og alle Portugisers Forening under Dronningens Faner. Han erklærede, at han selv kun havde modtaget sin Udnævnelse paa udtrykkeligt Forlangende saavel af den bøisalige Regent, som af Dronningen. – J de sidste Dage havde man atter fundet flere Miguelister, blandt hvilke to Munke, myrdede i Lissabons Gader.
Viborger Samler, 1834-10-14
Frankrig.
Viborger Samler, 1834-10-14
Paa Børsen i Paris har hævet sig et frygteligt Skrig mod det Uvæsen, der drives ved Telegraphen. Den 1ste Octbr. gjentoges nemlig det selsomme Tilfælde, at det vigtige Jndhold af en Depesche angaaende Reguleringen af den spanske Statsgjæld allerede var flere anseete Speculanter bekjendt, og derfor foranledigede et Fald af 7 pCt. i det quebhardske Laan, førend Depeschen endnu var bekjendtgjort paa Børsen. Tumulten var saa stærk og alvorlig, og om Aftenen hos Tortoni, hvor der i Øvrigt gjordes faa Forretninger, var Trængselen af Nysgiertige saa stor, at Politiet lod opstille Cavalleriepatrouiller paa Boulevard italien. Der spørges nu om, fra hvem denne skjændige Virken skriver sig, for hvilken saa mange Ubesindige ere blevne et Offer. Man tvivler ei paa Hr. Fois, Telegraphadministrationens Directeurs, Reskaffenhed, og uagtet alle de Rygter, der ere satte i Omløb om Hr. Thiers, saa er det dog neppe troligt (?), at en saa høit stillet (!) Mand skulde saa grovt compromittere sig; ogsaa maa det bemærkes, at de ham ellers saa ugunstige Oppositionsblades Mistanke, ikke er rettet mod ham. Ganske andre Oplysninger om denne Manoruvre circulere nu i Publicum og have fundet et Organ i Constitutionel. Natten imellem den 25de og 26de Septbr. skal der nemlig mellem Grev Torreno og Oppositionen i Procuradorernes Kammer være truffet en Overeenskomst, og den Første have gjort tvende vigtige Concessioner, nemlig angaaende Minas Udnævnelse og Annulleringen af det quebhardske Laan, men derimod have betinget sig i det Mindste den partielle Anerkjendelse af de perpetuelle og Cortes-Obligationerne. Paa denne Maade havde Grev Torreno sikkret sig Majoriteten, ja endog vidst Stemmernes Antal i Forveien.
Viborger Samler, 1834-10-14
Jfølge heraf skal han allerede den 26de om Morgenen have afsendt en Coureer med den Efterretning, at man kunde ansee det quebhardske Laan som annulleret, og at Cortesobligationerne vilde blive anerkjendte til 3/4 og de perpetuelle tilligemed de 3 pCt. til 3/4.
Viborger Samler, 1834-10-14
Coureren skal have tilbagelagt Veien til Paris med næsten utrolig Hast og allerede den 1ste October om Morgenen Kl. 8 være indtruffen hos en stor Capitalist i denne Stad, der strax havde foretaget de hensigtsmæssige Operationer. Paa samme Tid som hiin var der ogsaa afgaaet en anden Coureer fra Madrid, efter Foregivende til Regjeringen; men han havde brækket et Been i de arragoniske Bjerge. Jmidlertid giør Le Constitutioner den bemærkning, at det er umuligt, at Privatpersoner tidligt om Morgenen Kl. 8 skulde have kjendt hiin Overeenskomst mellem den spanske Finantsminister og Oppositionen, og Regjeringen Jntet have erfaret, hverken ved Coureer eller gjennem Telegraphen, skjøndt Alt dog har været bekjendt i Madrid den 25de Septbr.; fremdeles umuligt, at Grev Raineval ikke i det Mindste efter Voteringen af den 1ste Artikel skulde have afsendt en saa vigtig Meddelelse, endeligen umuligt, at to saa modsatte Efterretninger ikke i Madrid og Paris skulde være beregnede paa at foretage modsatte og pludselige Operationer og saaledes forskaffe sig uhyre Gevinster. Om ogsaa hiint skjændige Complot gaaer ud fra Madrid, saa maa det dog have Medvidere i Paris. Journal de Paris anfører til Jndenrigsministernes Retfærdiggjørelse, at denne Kl. 2, 20 Min. blev af Telegraphdirecteuren underrettet om, at en vigtig Depesche var ved at oversendes fra Bayonne, kun en Deel af den var bekjendt, og den øvrige Meddelelse saa langsom, at neppe et Signal indtraf i hvert Minut. Da Ministeren indsaae Vigtigheden af den første Afdeling af Depeschen, Annulleringen af det quebhardske Laan, lod han denne strax bekjendtgjøre paa Børsen Kl. 3, 5 Min. Resten af Depeschen indløb Kl. 4, 20 Min, og blev ogsaa strax bekjendtgjort. Den ovenanførte Beretning om Regjeringscourerens Beenbrud erklærer Jour. de Paris for en Opdigtelse. Mærkværdigt er det, at man allerede den 27de kjendte i Bordeaux Annulleringen af det quebhardske Laan, og at den engelske Standard allerede den 30te med Vished forkyndte dette Resultat efter en Coureers Udsagn, der den 28de passerede igjennem Paris, skjøndt det først den 29de opsloges paa Paris's Børs.
Viborger Samler, 1834-10-14
J Fængslet Ste. Pelagie er der forefaldet urolige Optrin i Anledning af Fangernes Mishandling, hvorom Dr. Gervais giver mærkværdige Oplysninger i en Skrivelse i Le National. Navnligen ere tvende Republicanere, Hr. Jmbert, Udgiver af Le Peuple souvergin, og Hr. Guinard blevne udsatte for de værste Mishandlinger. Man erfarer, at den Sidste er bleven bundet og kneblet og ført til Fængslet La Force. - Hr. Armand Carrel har i Le National ladet indrykke en Skrivelse til Politiepræfecten, hvori han melder ham sin Beredvillighed til, at stille sig som Fange. Brevet er skrevet med den yderste Bitterhed mod Domstolene, især med Hensyn til de ovenomtalte Mishandlinger, som Guirard, hans herviske Ven, og Flere have erfaret. Carrel erklærer, at det Piinligste ved hans Jndtrædelse i Fængslet vilde være Frygten for, at han skulde forlade det igjen ifølge en kongelig Amnestie, men at dette neppe har nogen Nød. – Fra Lyon meldes, at nye Processer ere indledede imod Pressen og nye Fængslinger af Arbeidere foretagne. - Le Moniteur af 2den October indeholder en Forordning af 30te Septbr., hvorved Generallieutenant, Baron Limar formedelst fine Fortjenester af Staten (ved de sidste Uroligheder i Lyon ophøies til Pair. – Det i Marseille udkommende Peuple souverain aabner en Subscription til Bedste for Enken Amie, en Tante til Hr. Thiers, og hendes Datter, der smægte i den bitterste Nød, og nyligen ere blevne udpantede. Samme Blad meddeler nøiagtige Efterretninger om de Skridt, som denne Familie, dog uden Virkning, har gjort hos sin Slægtning.
Viborger Samler, 1834-10-14
Jndenlandske Efterretninger. Kjøbenhavns Børs-Cours den 10de October. Hamborg 2 M. - a vista 207. Species 207 1/2. - Specier solgtes til 12 Mk. 7 1/2 s. Obligationer (uden Renter) 90 1/2 a 91. Nationalbank=Obligationer (af Laanet den 4de Febr. 1820. 101 1/2 a 102 Rbd. r. Sølv eller 105 1/4 a 105 3/4 Rbd. Sedl. pr. 100 Rbd. rede Sølv. Disconto 4 pCent.
Viborger Samler, 1834-10-14
Kjøbenhavn. Det har behaget Hans Majestæt Kongen under 30te f. M. allernaadigst at udnævne Biskoppen over Sjællands Stift, Confessionarius, Dr. theol. Mynster, Comm. af Dr. og Drm., til Ordens Biskop.
Viborger Samler, 1834-10-14
Det har under 1ste dennes behaget Hans Majestæt Kongen allernaadigst at udnævne den i det Kongelige Preussiske Garde-Artillerie ansatte Major von Gelbke, Ridd. af Dr., til Commandeur af samme Orden.
Viborger Samler, 1834-10-14
Da Cancelliet har resolveret, at en Proveprokurator skal ansættes i Hjørring Amt, med Forpligtelse at boe i Frederikshavn, kunne Ansøgninger herom indgives i Løbet af 6 Uger.
Viborger Samler, 1834-10-14
Den 30te Septbr. har Cand. pharm. J. F. B. Winther, som er bleven Eier af Apotheket i Mariager, faaet Bevilling til at drive dette Apothek. Den, ifølge §. 31 i Stænders=Forordningen, til Paakjendelse af Erindringerne mod de her fremlagte Valglister nedsatte Committee, bestaaende af en Borgermester (Etatsraad Bentley), 2 Raadmænd og 4 af de 32 Mænd, har, som man erfarer, afviist de fra forskjellige Jnteressentskaber og Selskaber &c. heri Staden indgivne Reclamationer af deres formeentlige Valgret, i hvilken Anledning motiverede Kjendelser ere blevne vedkommende Committeer meddeelte. De nævnte Reclamationer vare indgivne for: Asiatiske Compagnie, Bryghuset ved Langebro, Efterslægtsselskabet, Rosenborg Sundhedsbrønde, Søbadeanstalten, det forenede borgerlige Selskab Creditforeningen, Brandkassen og Frimurerlogerne. Flere af disse Corporationer agte nu at indstille deres Reclamationer til Stænderforsamlingens Decision. Den Nyhed, der fortælles i tydske Aviser: at Hr. Capt. v. Recke skulde have vægret sig ved at modtage Valget til Stændernes Forsamling, er ubekjendt i Slagelse og maa følgelig antages for falsk. (Hp. A.)J Kjøbstædernes 7de Valgdistrikt, som indbefatter Kjerteminde, Bogense, Middelfart og Assens, er Agent Kjøbmand H. B. Bruun i Assens valgt til Deputeret med 95 Stemmer og Skipper F. Olsen i Middelfart til Suppleant med 39 Stemmer.
Viborger Samler, 1834-10-14
Valgene i Altona ere tilendebragte den 8de d. M. og Dhrr. Etatsraad Donner, Etatsraad og Syndicus Gusmann og Kjøbmand Roscher valgte til Deputerede, samt Dhrr. Kjøbmand Sommer, Kjøbmand Köbler og Senator Gahler til Suppleanter.
Viborger Samler, 1834-10-14
Efter endt Væddeløb bortsolgtes ved Auction paa Augustenborg 22 Fol, 20 laars og ældre Heste, 3 af Fuldblodshingster bedækkede Hopper, 9 tilredne og tilkjørte Heste, som tilsammen solgtes for 3700 Sp. Endvidere 5 unge Fuldblodsheste for 328, og 8 ufødte Fol for 667 Frederiksd'or.
Viborger Samler, 1834-10-14
Ledige Embeder. Ulsted Sognekald i Aalborg Stift, 324 Rd. - Stifts landinspecteur-Embedet i Siellands Stift, med aarliGage, 532 Rbd. Sølv. - Secretair-Embedet ved det Kongelige Raad paa St. Thomas.
Viborger Samler, 1834-10-14
Befordringer og Afgang. Under det danske Cancellie: Den 16de Juli er hidtilværende Consumtionsforvalter i Sorøe, Ritmester H. A. Gether, beskikket til Branddirecteur i Ringkjøbing Amts søndre og østre District, den 26de September er meddeelt allerhøieste Confirmation paa den af Stiftsøvrigheden for Sjællands Stift udfærdigede Bestalling for hidtilværende Organist ved St. Maria Kirke i Helsingøer, D. A. Lund, til at være Organist ved St. Olai Kirke sammesteds, den 3die October, er Sognepræst for Bjerregrav, Aalum og Tanum Menigheder i Viborg, Stift, C. L. Sinding, beskikket til Sognepræst for Bregninge og Bjergsted Menigheder i Siælland; ordineret Catechet og første Lærer ved Borgerskolen i Veile, C. F. Petri, til Sognepræst for Tersløse og Skjelleberg Menigheder i Sjælland; Cand. theol. og Overlærer ved SøEtatens Drengeskoler, F. W. Bagger, til Sognepræst for Tanderup Menighed i Fyen; personel Capellan for Næsborg, Salling og Ondrup Mengheder i Viborg Stift, T. W. Lund, til Sognepræst for Louns og Alstrup Menigheder i samme Stift; Cand. theol. J. Hansen til Sognepræst for Veierslev, Aidt og Thorsøe Menigheder i Aarhuus Stift; Cand. theol. C. M. Schow til Sognepræst for Visbye Menighed i Ribe Stift; personel Capellan for Vemmetofte Menighed i Sjælland. J. C. Roos, til ordineret Catechet og første Lærer ved Borgerskolen i Ringsted; Cand. theol. C. C. T. Paludan til personel Capellan for Gjern og Skannerup Menigheder i Aarhuus Stift, forhenværende personel Capellan for Orvislev og Koldt, Menigheder i samme Stift, H. F. Blichfeldt, til personel Capellan for Morche og Hvilsager Menigheder i samme Stift; Cand. theol. A. F. Brinken til personel Capellan for Kettinge Menighed paa Als.
Viborger Samler, 1834-10-14
Under Generalpostdirectionen: Den 10de Mai, er hidtilværende Postmester i Roeskilde, N. T. Thomsen, forflyttet til Postmester i Svendborg; den 3die Juni, Kammerjunker, Capitain og Compagniechef ved Livgarden til Fods, G. F. Krogh, beskikket til Postmester i Jtzeboe; den 12te August, Capitain og Postmester i Rudkjøbing, E. Storch, beskikket til herefter at være Postmester i Roeskilde; den 9de September, Premierlieutenant F. W. Baggesen udnævnt til Postmester i Rudkjøbing.
Viborger Samler, 1834-10-14
Copulerede. J Kbhavn, den 7de October: Hr. Pastor Bruun fra Nørbæk og Jomfru Charlotte Andresen. J Randers den 8de: Hr. Urtekræmmer Krog fra Kbhavn. og Jomfru M. Møller. - for
Viborger Samler, 1834-10-14
Bekiendtgjørelser. Valghandlingen for Kjøbstædernes 8de Valgdistrict, som indbefatter efternævnte Kjøbstæder, er berammet at afholdes saaledes: For Thisted Kjøbstæd paa Byens Raadstue Torsdagen den 16de October og Formiddag Kl. 9. - Skive Kjøbstæd paa Byens Raadstue Fredagen den 24de October og Formiddag Kl. 9. Ribe Kjøbstæd paa Byens Raadstue Mandagen den 27de October om Formiddag Kl. 9, og Nyekjøbing Kjøbstæd paa Byens Raadstue Torsdagen den 30te October om Formiddag Kl. 9. De Stemmeberettigede fremkaldes til Stemmegivning efter den Orden som de meddeelte Fortegnelser over de Valgberettigede udviser. Et General=Møde til Valgenes endelige Afslutning vil finde Sted Fredagen den 31te October førstkommende om Formiddag Kl. 9 paa Nyekjøbing Byes Raadstue som Middelpunct, af Districtet, hvor dets Resultat strax vil vorde proclameret, og derefter bekjendtgjort i de befalede Aviser. Thisted Amthuus, den 6te October 1834. Faye.
Viborger Samler, 1834-10-14
Torsdagen den 16de dennes tager Vinterpostiouren sin Begyndelse, og Jndleveringstiden bliver da saaledes: A. Posten til Randers. For løse Breve.
Viborger Samler, 1834-10-14
Søndag Eftermiddag fra Kl. 5 til 7, og Mandag Formiddag fra Kl. 8 til 9. Torsdag Formiddag fra Kl. 10 til 1. For Penge- og Pakkepostsager. Søndag Eftermiddag fra Kl. 2 til 4. B. Posten til Holstebroe, Skive, Nykjøbing og Thisted. Forløse Breve. Mandag og Torsdag Eftermiddag fra Kl. 6 til 8. For Penge- og Pakkepostsager. Mandag Eftermiddag fra Kl. 6 til 8.
Viborger Samler, 1834-10-14
Extraposten til Hobroe afgaaer for sidste Gang i dette Aar, Torsdagen den 9de dennes.
Viborger Samler, 1834-10-14
Jdet jeg herved bringer dette til de Corresponderendes Kundskab, bemærkes: at Breve fra Viborg til Lemvig og Ringkjøbing, ikke alene kunne forsendes med Posten over Randers, men og, ligesom hidtil, over Skive og Holstebroe. Viborgs Postcomptoir, den 8de October 1834. Hansen.
Viborger Samler, 1834-10-14
Classe=Lotteriesedlerne bedes fornyede inden Torsdagen den 16de d. M. Nye Lodsedler a 25 Rbd. erholdes. R. Dons.
Viborger Samler, 1834-10-14
En Kjelder er at faae til Leie hos Wesenberg. i St. Mogensgade No. 35.
Viborger Samler, 1834-10-14
Forskjellige Slags gode Gjemme-Æbler til 3 a 4 Mk. Tegn pr. Skjep, Gravenstener og Flaske-Æbler, til 1 Rbd. pr. Skjep, kan imod contant Betaling faaes, naar de snart bestilles og Foustager sendes til Nedpakning og afhentes hos Tram. Astrup, den 11te October 1834.
Viborger Samler, 1834-10-14
Forpagtnings Auction. Den forhenværende Stutterigaard Faurholm, beliggende i Liunge, Frederiksborg Herred, Frederiksborg Amt, ved Kjøbstaden Hillerød, omtrent 5 Miil fra Kjøbenhavn og 3 Miil fra Helsingør, bliver ved en eneste Auction som holdes paa selve Gaarden Torsdagen den 20de November næstkommende, Formiddag Kl. 11, opraabt til Bortforpagtning i 9 paa hinanden følgende Aar fra 1ste Mai 1835 til 1844, paa nærmere Approbation, som snarest muligt kan ventes. Eiendommen, hvis Bygninger i dette Aar ere satte i fortrinlig Stand, og hvis udmærket kraftfulde Jorder bestaae af omtrent 900 Tdr. Land geometrisk Maal, fra Hovedgaardstaxt med et betydeligt Huusmandshoveri, overdrages Forpagteren med Fritagelse for alle Skatter, og med en Besætning af 100 jydske og 70 af de saakaldte faurholmske forædlede Køer, foruden Tyre og Ungavæg, tillige erholder han et fuldstændigt Jnventarium, Heste besætning, fornødent Føde- og Sædekorn for tilstundende Sommer m.v. Forpagtningsconditionerne ligge til Eftersyn paa alle Amtstuer i Landet, paa Eiendommen selv og hos enhver af Undertegnede. Commissionen til at undersøge alle Dekonomien vedkommende Gjenstande ved det Kongelige Frederiksborgske Stutteri den 11te October 1834. Roepstorff. Collin. Treschow. Sarauw. Bindesbøll. Drewsen. Redigeret af E. Nerenst, trykt og forlagt af N. P. Dons.
Viborger Samler, 1834-10-16
62de Aargang. No. 125. Torsdagen den 16de October 1834. Den til Forsendelse. med Brevposterne Kongelig privilegerede Viborger Samler. Canaris saare saa saasnaresterraadan TIANISSEMERARESSESSEMEm¬
Viborger Samler, 1834-10-16
Udenlandske Efterretninger.
Viborger Samler, 1834-10-16
Spanien. Som et Exempel paa, hvorledes de carlistisksindede europæiske Tidender skildre Tilstanden i Spanien, ville vi af Te Morning-Herald hidsætte følgende Skrivelse fra Grændsen af Guipuzcon, hvorhos maa bemærkes, at Referenten Hr. Mitchell har paa Rodils Befaling maattet udholde et flere Maaneders Fangenskab. "J alle Stæder i de nordlige Provindser, saasom i Pamplona, Vittoria, S. Sebastian a. hersker der Hungersnød, medens Carlisterne ere vel forsynede med Levnetsmidler; Bønderne dele deres sidste Brød med dem, men nedgrave deres hele Mundforraad ved Nærmelsen af Dronningens Tropper.
Viborger Samler, 1834-10-16
En Skrivelse fra S. Sebastian af 27de Septbr. beklager sig over Dronningens Generalers Uvirksomhed. Jnsurgenterne have vovet at afskjære Fæstningens Vandledninger og endog at borttage Vask fra Blegen. J Øvrigt var der ingen Mangel paa Militair, da Jauregui to Dage tidligere var ankommen dertil med en stærk Afdeling Rytteri, for at escortere Penge fra Bayonne, til Hovedqvarteret. Jnsurgenterne bivouquerede hver Nat i Forstaden St. Martin, et halvt Flinteskud fra Volden; ogsaa droge de igjennem de nærmeste Landsbyer og udtoge Recruter, der tildeels efter deres eget Ønske bleve førte bundne og kneblede til den carlistiske Armee, for ved den tilsyneladende Tvang at beskytte deres Familier for de constitutionelle Troppers Forfølgelser. Under Paaskud af Cholera er det lykkets de fleste bemidlede Familier at erholde Pas til Bayonne. J 44 Dage ere Posterne fra det Jndre udeblevne; de nyeste Breve fra Madrid ere af 8de Septbr., indtrufne over Pau. Elisondos Stilling, hvor Nodil havde ladet opkaste nogle Fæstningsværker, skildres som meget betænkelig. Overalt afskjærer Sumalacarrequi Dronningens Tropper Communicationerne. Ved Efterretningen om sin Gemalindes Død har Don Carlos holdt en Times Bøn, og derpaa i Overværelse af alle sine Officierer aflagt den Eed i Liv og Død at holde ud hos Sine. General Cordova drog igjennem Erro-Dalen med 2000 Mand og bemægtigede sig overalt de mistænkelige Geistlige og Grundeiere, for at afpresse dem store Pengesummer. Overhovedet synes Penge eller rettere Mangel paa Penge at spille Hovedrollen paa begge Sider. General Carondelet skal af Fortvivlelse have skudt sig.
Viborger Samler, 1834-10-16
Beretninger fra flere Egne af Spanien bevidne, at de frivillige Militser (hvis Organisation i saa lang Tid forhindredes af Regjeringen) have viist sig meget toppre og brugbare. J Catalonien have de adspredt og ødelagt flere mindre Bander og udviist endnu vigtigere Tjenester i det sydlige Spanien, hvor Carlisterne ved den der herskende Mangel paa Linietropper begynde at træde op med Dristighed. Saaledes gjorde den bevægelige Colonne, der den 29de August drog ud fra Malaga, den 31te f. M. i Alhaurin 11 Carlister til Fanger; en Anden omringede i Bjergene i Egnen af Jstan Juan Beceras en af 60 til 80 Mand bestaaende Bande. Paa deres Marsch gjennem Rondabjergene stødte saa mange Frivillige til denne Colonne, at den formerede sig til 2000 Mand.
Viborger Samler, 1834-10-16
Fra Leiren ved San Roque ved Gibraltar ere Tropper afsendte, for at forfølge Beceras Bande, der er traadt op i Egnen af Marbella. Fra Cuenca skriver man under 9de d. M. "D. Carlos's Tilhængere, have aflagt Masken i denne Provinds; men som ved et Trylleslag have talrige Colonner af Militser kastet sig over dem. Den Bande, der viste sig i Egnen af el Picazo, blev ødelagt af Militserne fra SanClermonte. En lignende Skjebne forestaaer den Bande, der commanderes af de berygtede Personer: Peregel, Trones og Mesonero det Peral; den commanderende Officier i Provindsen er igaar dragen ud imod dem med 100 Mand Linietropper og 25 Militser til Hest. Af alt dette seer man imidlertid, at de indre Provindsers Tilstand ingenlunde er aldeles beroligende, og at kun Udrustningen af en saa lidet bekostelig Nationalgarde som muligt, vil nogenlunde kunne erstatte Mangelen af Linietropper.
Viborger Samler, 1834-10-16
Blandet. Porten har tilladt Provindserne Moldau og Wallachiet at føre et Nationalflag. Dette er guult og har i Hjørnet en Fiirkant, hvori tre Stjerner og desuden en Ørn med et Kors.
Viborger Samler, 1834-10-16
Ved en paasat Jld ere i den sachsiske Stad Rochlitz 30 Vaaningshuse og 42 Udhuse afbrændte.
Viborger Samler, 1834-10-16
J Walis er General Adams dræbt af et Gevær med Percussions=Laas, som hang over hans Skuldre og gik af, idet han vilde stige over et Gjerde. (?)
Viborger Samler, 1834-10-16
En Naturforsker, som fra Rio Janeiro vilde gaae til Ostindien, forvildede sig forleden paa en Udflugt, som han uden Fører havde foretaget i Omegnen af hiin Stad. J den ensomme Egn bemærkede han endelig en fattigt udseende Hytte, og gik hen til den, for om muligt der at faae nogle Forfriskninger og vises tilrette og Veien. Men hvor forundredes han ikke, da han i denne, enhver Beqvemmelighed manglende Hytte, saae et stort billede i forgyldt Ramme, hvilket forestillede en fransk General i Parade-Paaklædning, bedækket med Ordener.
Viborger Samler, 1834-10-16
Den Reisende var endnu ikke kommet sig af sin Forundring, da pludselig en liden Olding, der var bøiet af Gigt og iført Matrosklæder, traadte til ham og tiltalte ham paa Fransk: "Dette Skue overrasker, Dem; det troer jeg. Dette billede forestiller en Mand, som var General-Gouverneur i den gamle og nye Verden, Gesandt i Lissabon, Wien og St. Petersburg, Krigsminister i Holland og Keiser Napoleons Adjutont. Denne Mand staaer, ubøiet af Skjæbnens Slag, for Dem." Den Reisende bukkede sig i dyb Ærefrygt, og slukkede snart sin Tørst i en kjølende Drik, som den fornemme Mand, Skjæbnens Boldt, egenhændigt havde tilberedt. Det var Grev Hogendorp, som efter de hundrede Dage havde søgt et Tilflugtsted i Brasilien.